《旱夏纪异诗五章 其二》
清代·姚燮

亢阳激阴厉，鬼盛神无权。圻宇如铁围，冥气流毒祆。

坏屋投饿鸱，窳沼焚枯鳣。毕方蒙楮衣，土耗驱前旃。

娭娭枭杨魂，惨笑来狎烟。即非高明家，独履森矛鋋。

鬨城伐金鼓，彻夜雷阗阗。老稚百万心，破碎无一全。

警恶聊代刑，司命实惟天。厌禳穷大傩，孰来拯其瘨？

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。